cyanic-selkie/wikianc huggingface dataset:
Καλοχώρι Λάρισας
Ιστορικά στοιχεία
Το παλιό του όνομα ήταν Τόϊβασι-Ορτά (ορτά = μεσαίο) και υπήρξε από το 1912 έδρα της Κοινότητας Τόϊβασι, που περιλάμβανε και τους οικισμούς Σουφλάρ (σήμερα Χειμάδι) και Τζαμί (νυν Νέσσων). Το 1926 το χωριό Τζαμί αποσχίστηκε για να αποτελέσει ιδιαίτερη Κοινότητα. Το 1999 η Κοινότητα Καλοχωρίου εντάχθηκε στο δήμο Νέσσωνος και το 2011 με το πρόγραμμα «Καλλικράτης» εντάχθηκε στον Δήμο Τεμπών.
Οι κάτοικοι του χωριού, όπως και των γειτονικών, Νέσσων και Χειμάδι, είναι Βλάχοι, σε μεγάλο ποσοστό, με καταγωγή από το Περιβόλι Γρεβενών, και ήταν σκηνίτες (μετακινούμενοι) κτηνοτρόφοι που τα καλοκαίρια πήγαιναν πριν το 1927 στην Οχρίδα και μετά στα βουνά της Φλώρινας και αλλού με το σύστημα των τσελιγκάτων. Την περιοχή κατοικούσαν ως το 1881 οι τούρκοι Κονιάροι από τους οποίους αγόρασαν οι σημερινοί κάτοικοι τη γη, εκείνοι αναχώρησαν σταδιακά. Στα σπίτια οι οικογένειες μιλούν την προφορική βλάχικη γλώσσα και το γεγονός αυτό καθορίζει σε μεγάλο βαθμό την πολιτιστική ταυτότητά τους (σήμερα παρατηρούμε υποχώρηση της γλώσσας). Η ηπειρώτικη μουσική είναι από τα βασικά ακούσματα ενώ αντίστοιχα είναι και τα ήθη και έθιμα.
Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Λάρισας Κατηγορία:Δήμος Τεμπών
Περιοχή κυρίων ιδεωδών
Μια ακεραία περιοχή R καλείται περιοχή κυρίων ιδεωδών (principal ideal domain) αν κάθε ιδεώδες του R είναι κύριο.
Παραδείγματα
Κατηγορία:Αφηρημένη άλγεβρα Κατηγορία:Θεωρία δακτυλίων
X-Seed 4000
Ο ουρανοξύστης X-Seed 4000 είναι σχέδιο της ιαπωνικής κατασκευαστικής εταιρίας Ταϊσέι για ένα κτίριο που θα έχει ύψος 4 χιλιόμετρα, 800 ορόφους, και θα φιλοξενεί 1.000.000 ανθρώπους. Θα έχει σχήμα κώνου για να θυμίσει το Φούτζι. Η κορυφή του θα είναι συνέχεια χιονισμένη, εξαιτίας του ύψους, και θα χρησιμεύει ως χιονοδρομικό κέντρο και ως μετεωρολογικό ερευνητικό εργαστήριο. Οι μετακινήσεις θα γίνονται με μαγνητικούς ανελκυστήρες που θα χωράνε 200 ανθρώπους και θα χρειάζονται 30 λεπτά για να φτάσουν στην κορυφή του. Επίσης θα έχει πάρκα, νοσοκομεία, μαρίνες (θα χτιστεί σε τεχνητό νησί), κ.λ.π., ακόμα και πανεπιστήμιο. Δεν θα είναι ένας απλός ουρανοξύστης αλλά μια αυτόνομη κάθετη πόλη, με σκοπό την αντιμετώπιση των περιβαλλοντικών προβλημάτων στο Τόκιο. Αν ποτέ χτιστεί, η κατασκευή του θα κοστίσει πολλές εκατοντάδες δισεκατομμύρια δολάρια.
Κατηγορία:Ουρανοξύστες στην Ιαπωνία
Γιάννης Χοντρογιάννης
Ο Γιάννης Χοντρογιάννης ήταν αγωνιστής της επανάστασης του 1821 από το Μάζι Καλαβρύτων. Εργάζονταν για τον Ασημάκη Ζαΐμη ως σωματοφύλακάς του.
Βιογραφικό
Στις 15 Μαρτίου του 1821, εν αγνοία των αρχηγών της επανάστασης οι οποίοι είχαν ορίσει την έναρξή της για τις 25 Μαρτίου, ο Χοντρογιάννης ζήτησε την άδεια από τον Ζαΐμη για να στήσει ενέδρα στη θέση "Χελωνοσπηλιά" του χωριού Λυκούρια Καλαβρύτων στον Τούρκο φοροεισπράκτορα Σεϊδή Λαλιώτη και στον Έλληνα τραπεζίτη Ν. Ταμπακόπουλο από τη Βυτίνα που συνοδευόταν από το γραμματικό του Ν. Γιαννακόπουλο και να τους πάρει τα χρήματα που μετέφεραν στην Τρίπολη. Την επόμενη μέρα ο ίδιος μαζί με τα έξι παιδιά του και τον Πετιώτη επιτέθηκαν στην ομάδα των Τούρκων που περίμεναν αλλά δεν μπόρεσαν να βλάψουν τον Σεϊδή που κατάφερε να ξεφύγει μαζί με τον Ταμπακόπουλο. Μεταξύ αυτών που συνέλαβαν βρισκόταν μόνο ο Γιαννακόπουλος από τον οποίον πήραν κάποια χρήματα καθώς και ότι ανήκε στον Ταμπακόπουλο και τα παρέδωσαν στον Ζαΐμη. Τα χρήματα αυτά δόθηκαν αποδεδειγμένα στον αγώνα.
Αυτή η ενέργεια του Χοντρογιάννη και των παιδιών του ήταν η αφορμή που περίμεναν όλοι. Εκείνες τις ημέρες κυκλοφόρησαν διογκωμένες πληροφορίες μεταξύ των Τούρκων οι οποίοι νόμισαν ότι άρχισε η επανάσταση και άρχισαν να κλείνονται στα κάστρα της Πάτρας, του Αιγίου και των Καλαβρύτων. Την ίδια ώρα βλέποντάς τους Τούρκους, οι Έλληνες άρχισαν τις δικές του επαναστατικές ενέργειες νωρίτερα από ότι είχε προγραμματιστεί παρακινούμενοι από ένα τυχαίο γεγονός.
Μετά την επανάσταση, ο Γιαννακόπουλος έκανε αγωγή στον Χοντρογιάννη ζητώντας του αποζημίωση ως θύμα ληστείας. Το δικαστήριο τον δικαίωσε και, παρόλο που τα χρήματα είχαν δοθεί στους αρχηγούς του αγώνα και τα διαχειρίστηκαν αυτοί, κατάσχεσε όλη την περιουσία του. Μάλιστα τον καταδίκασε για ληστεία και φυλακίστηκε στο Μπούρτζι Ναυπλίου αν και την ίδια ώρα το δικαστήριο του αναγνώριζε την προσφορά του στον αγώνα.
Πηγές
Κατηγορία:Αγωνιστές του 1821
Συμμετοχή της Σουηδίας στη Eurovision
Η Σουηδία συμμετείχε στο Διαγωνισμό Τραγουδιού της Eurovision 62 φορές από τότε που έκανε το ντεμπούτο της το, χάνοντας μόνο τρεις διαγωνισμούς από τότε (, και ). Από το, η σουηδική συμμετοχή επελέγη μέσω ενός ετήσιου τηλεοπτικού διαγωνισμού, γνωστού από το 1967 ως Melodifestivalen. Στον διαγωνισμό του, η Σουηδία ήταν μία από τις πρώτες πέντε χώρες που υιοθέτησαν την τηλεψηφοφορία. Η Σουηδία έχει φιλοξενήσει το διαγωνισμό έξι φορές και είναι η μόνη χώρα που έχει φιλοξενήσει το διαγωνισμό τραγουδιού της Eurovision σε έξι διαφορετικές δεκαετίες, 3 φορές στη Στοκχόλμη (, και ), δύο φορές στο Μάλμε ( και ) και μία φορά στο Γκέτεμποργκ.
Η Σουηδία είναι μία από τις πιο επιτυχημένες χώρες της Eurovision, με συνολικά επτά νίκες στο διαγωνισμό, μαζί με την που έχει επτά νίκες. Η Σουηδία έχει, επίσης, τα περισσότερα αποτελέσματα στην πρώτη πεντάδα για τον 21ο αιώνα, με 13. Συνολικά, η Σουηδία έχει 27 τερματισμούς στην πρώτη πεντάδα. Μετά τη δεύτερη θέση με τους Λιλ Λίντφορς & Σβάντε Θούρεσον το, η Σουηδία κατάφερε επτά νίκες με τους ABBA , τους Herreys , την Καρόλα , την Σαρλότ Νίλσον , τη Λορίν ( και ) και τον Μονς Σέλμερλεβ.
Ιστορικό
Η πρώτη συμμετοχή της Σουηδίας στο διαγωνισμό έγινε από την Άλις Μπαμπς το, η οποία τερμάτισε στην τέταρτη θέση. Αυτό παραμένει το καλύτερο αποτέλεσμα της χώρας μέχρι το, όταν η Λιλ Λίντφορς και ο Σβάντε Θούρεσον τερμάτισαν στη δεύτερη θέση.
Πρώτη νίκη της Σουηδίας ήταν το 1974 με το τραγούδι "Waterloo", των ABBA. Χάρη στη νίκη τους στο Μπράιτον, οι ABBA έκαναν παγκόσμια επιτυχία και έγιναν ένα από τα πιο best-seller ποπ συγκροτήματα όλων των εποχών. Στη δεκαετία του 1980, η Σουηδία επιτύχει τρεις επιτυχημένες συμμετοχές. Μετά την Καρόλα που τερμάτισε 3η το 1983, οι Herreys έδωσαν στη Σουηδία τη δεύτερη νίκη της το 1984 με το "Diggi-Loo Diggi-Ley". Μετά από ένα χρόνο, η Κίκι Ντάνιελσον τερμάτισε τρίτη το 1985. Η Καρόλα επέστρεψε στο διαγωνισμό το 1991, για να δώσει στους Σουηδούς την τρίτη νίκη με το "Fångad av en stormvind", νικώντας τη Γαλλία σε ένα σπασίματος ισοπαλίας. Η Σαρλότε Περέλι, έδωσε στη χώρα της μια δεύτερη νίκη μέσα στη δεκαετία, το 1999, με το "Take Me To Your Heaven". Στη δεκαετία του 1990, η Σουηδία τερμάτισε δύο φορές στην 3η θέση: με τον Γιαν Γιόχανσεν το 1995 και με το συγκρότημα One More Time το 1996. Στη δεκαετία του 2000, το καλύτερο σουηδικό αποτέλεσμα ήταν η 5η θέση, κάτι το οποίο πέτυχαν τέσσερις φορές: με το συγκρότημα Friends το 2001, με το ντουέτο Fame το 2003, με την Λένα Φίλιπσον το 2004 και με την Καρόλα, η οποία το 2006, έγινε η πρώτη Σουηδή καλλιτέχνης που κατάφερε να τερματίσει μέσα στην πρώτη πεντάδα του τελικού όσες φορές εκπροσώπησε τη Σουηδία. Μαζί με την Κροατία και τη Μάλτα, η Σουηδία ήταν μία από τις τρεις μόνο χώρες που δεν είχαν υποβιβαστεί ποτέ σύμφωνα με τους κανόνες του διαγωνισμού πριν από το 2004.
Το, η Άννα Μπέργκενταλ έγινε η πρώτη Σουηδή καλλιτέχνης που δεν κατάφερε να προκριθεί στον τελικό, τερματίζοντας 11η στον ημιτελικό, μόνο με πέντε βαθμούς διαφορά από την πρόκριση στον τελικό (το , η Σαρλότε Περέλι τερμάτισε 12η στον ημιτελικό, αλλά προκρίθηκε στον τελικό χάρη στην κριτική επιτροπή). Από τότε, η χώρα υπήρξε πολύ επιτυχής τερματίζοντας στην κορυφαία επτάδα σε όλες τις επόμενες εκδόσεις εκτός από δύο (Ρόμπιν Χέρνμπερ το και Tusse το, όπου και οι δύο ήρθαν 14οι). Αυτό περιλαμβάνει μια πέμπτη νίκη, χάρη του "Euphoria" της Λορίν το, καθιστώντας τη Σουηδία μία από τις δύο μόνο χώρες (μαζί με το ) που έχουν νίκες στη Eurovision σε τέσσερις διαφορετικές δεκαετίες και μια έκτη νίκη χάρη στο "Heroes" του Μονς Σέλμερλεβ το. Η Σουηδία είναι μία από τις δύο μόνο χώρες – μαζί με την Ουκρανία το και το  (όπως και το ) – που κέρδισε δύο φορές από την εισαγωγή των ημιτελικών το 2004, πραγματοποιώντας το κατόρθωμα τόσο το  όσο και το  με 372 και 365 πόντους αντίστοιχα, καθιστώντας τη Σουηδία επιπλέον την πρώτη χώρα που σημείωσε τουλάχιστον 300 πόντους δύο φορές. Επιπρόσθετες θέσεις στην πρώτη πεντάδα αυτή την περίοδο είναι η οι τρίτες θέσεις το και το, η τέταρτη θέση το  και η πέμπτες θέσεις το , το  και το.
Melodifestivalen
Το Melodifestivalen είναι ένας ετήσιος μουσικός διαγωνισμός, που οργανώθηκε από τους σουηδικούς δημόσιους ραδιοτηλεοπτικούς φορείς, την Sveriges Television (SVT) και την Sveriges Radio (SR). Καθορίζει τους εκπρόσωπος της χώρας για το διαγωνισμό τραγουδιού της Eurovision από το 1959. Είναι μία από τις πιο δημοφιλείς τηλεοπτικές εκπομπές της Σουηδίας, και έχει υπολογιστεί ότι περισσότερα από 4 εκατομμύρια Σουηδοί παρακολουθούν την παράσταση κάθε χρόνο.
Σχεδόν κάθε σουηδική συμμετοχή για την Eurovision έχει επιλεγεί μέσω του Melodifestivalen. Μόνο μία συμμετοχή, η πρώτη της Σουηδίας το 1958, δεν επελέγη μέσω του Melodifestivalen, η οποία επελέγη εσωτερικά από τη σουηδικό κανάλι εκείνου του χρόνου, το Swedish Radio Service.
Ιστορικό ψηφοφορίας
Μέχρι το 2021, το ιστορικό ψηφοφορίας της Σουηδίας έχει ως εξής:
Οι μεγάλες βαθμολογίες που έδωσε η Σουηδία
Στους τελικούς:
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Σχολιαστές και παρουσιαστές βαθμών
Με την πάροδο των χρόνων, ο σχολιασμός για το SVT έγινε από πολλούς έμπειρους ραδιοφωνικούς και τηλεοπτικούς παρουσιαστές, όπως οι Γιάκομπ Ντάλιν, Ουλφ Έλφβιγκ, Χάραλντ Τρόιτιγκερ, Πέκα Χάινο, Κρίστιαν Λούουκ και Φρέντρικ Μπελφράγκε. Από το 2009 ως το 2018 (με εξαίρεση το 2013 και το 2016), ο Έντουαρντ αφ Σιλέν ήταν ο κύριος σχολιαστής του SVT μαζί με άλλους σαν δεύτερους σχολιαστές.
Σύνθεση τραγουδιών για άλλες χώρες
Δεν υπάρχει περιορισμός στην εθνικότητα του τραγουδοποιού και του καλλιτέχνη στο διαγωνισμό τραγουδιού της Eurovision, με αποτέλεσμα οι χώρες να εκπροσωπούνται από τραγουδοποιούς και καλλιτέχνες που δεν είναι υπήκοοι αυτής της χώρας. Τα τελευταία χρόνια οι Σουηδοί συνθέτες έχουν συμμετάσχει στη συγγραφή ολόκληρων ή μερικών συμμετοχών από αρκετές χώρες εκτός της Σουηδίας. Για παράδειγμα,
Επιπλέον σύνδεσμοι
Σουηδια Eurovision
Ράντυ Όρτον
Ο Ράνταλ Κιθ Όρτον (αγγλικά: Randal Keith "Randy" Orton, 1 Απριλίου 1980) είναι Αμερικανός παλαιστής του WWE και περιστασιακός ηθοποιός. Κατάγεται από το Σαιντ Λούις της πολιτείας του Μιζούρι και έχει εκπαιδευτεί από τον πατέρα του, Μπομπ Όρτον, παλαιστή της δεκαετίας του '90. Είναι 14 φορές παγκόσμιος πρωταθλητής WWE.
Τα πρώτα βήματα
Ξεκίνησε να ασχολείται με την επαγγελματική πάλη το 2000 και εκπαιδεύτηκε από τον πατέρα του "Καουμπόι" Μπομπ Όρτον, ενώ έκανε τον διαιτητή μερικές φορές στο ξεκίνημά του. Το 2001 υπέγραψε με το WWE για να μπει στη θυγατρική του εταιρεία, όπως και έγινε.
Η Εβολούσιον και οι πρώτοι τίτλοι (2002-2005)
Ο Ράντυ Όρτον έκανε το ντεμπούτο του σε αγώνα του WWE, στην 18η WrestleMania, όπου σε μη τηλεοπτικό αγώνα νίκησε τον Τόμι Ντρίμερ. Στην τηλεόραση, εμφανίστηκε πρώτη φορά στο SmackDown στις 25 Απριλίου του 2002 κερδίζοντας τον Χάρντκορ Χόλι. Στα τέλη του 2002 τραυματίστηκε στον ώμο και έμεινε εκτός δράσης για αρκετό καιρό. thumb|right|Ο Όρτον το 2005
Ο Τριπλ Έιτς ζήλεψε την επιτυχία του Όρτον και τον πρόδωσε μαζί με τα άλλα δύο μέλη της Εβολούσιον. Η ρήξη του με την ομάδα ήρθε στις 15 Αυγούστου του 2004. Τον επόμενο μήνα έχασε τον τίτλο από τον μεγάλο αντίζηλο του, Τριπλ Έιτς, ενώ μέχρι και τον Ιανουάριο του 2005, προσπάθησε να τον ανακτήσει και παράλληλα είχε κόντρα με όλα τα μέλη της Εβολούσιον. Στη συνέχεια, ο Ράντυ Όρτον προκάλεσε τον Αντερτέικερ σε αγώνα στη WrestleMania 21, απειλώντας πως θα γίνει ο πρώτος που θα τον νικήσει σε αυτό το σόου. Κάτι τέτοιο δεν έγινε αφού ο Όρτον έχασε, παρόλο που είχε τη βοήθεια του πατέρα του. Στο SummerSlam, ο Όρτον νίκησε τον Αντερτέικερ και στο No Mercy σε έναν αγώνα με φέρετρο, ο Όρτον νίκησε ξανά μαζί με τον πατέρα του. Στο Armgeddon, ο Αντερτέικερ νίκησε τον Όρτον σε αγώνα με κλουβί (hell in a cell), τελειώνοντας την κόντρα τους.
Διάφορες κόντρες και Ομάδα με τον Ετζ (2006-2007)
Τον Αύγουστο του 2006, ο Όρτον άρχισε μια κόντρα με τον μεγάλο θρύλο της πάλης, Χαλκ Χόγκαν, απο τον οποίο και έχασε στο SummerSlam. Τον Οκτώβριο, ο Ετζ πρότεινε στον Όρτον να συμμαχήσουν για να βγάλουν απο τη μέση την D-Generation X, που αποτελούσαν οι Σον Μάικλς και Τριπλ Έιτς. Τελικά, ο Όρτον συνεργάστηκε μαζί του και δημιούργησαν τους Rated RKO, απόφαση που τους βοήθησε να γίνουν παγκόσμιοι ομαδικοί πρωταθλητές. Η ομάδα προσπάθησε να γίνει αντιπαθής στους οπαδούς, κάτι που τελικά κατάφερε. Παράλληλα, άρχισαν και μια μεγάλη κόντρα με την D-Generation X, που αποτελούσαν οι Σον Μάικλς και Τριπλ Έιτς. Οι Rated-RKO, τους κέρδισαν και αργότερα έχασαν απο αυτούς. Ο Τριπλ Έιτς τραυματίστηκε όμως και την θέση του στο σενάριο θα πάρει ο Τζον Σίνα. Η ομάδα Μάικλς-Σίνα κέρδισε πολλές φορές τους Όρτον και Ετζ, που τελικά συνέχισαν χωριστά, από τον Μάιο του 2007.
Κατακτήσεις τίτλων και άλλες κόντρες (2007-2008)
Τον Οκτώβριο του ίδιου έτους επικράτησε του Τριπλ Έιτς σε έναν αγώνα νοκ άουτ και έγινε ο νέος πρωταθλητής WWE. Για περίοδο 6 μηνών (7 Οκτωβρίου 2007 έως 27 Απριλίου 2008) κατάφερε να διατηρήσει τον πολυπόθητο τίτλο του WWE επικρατώντας με την σειρά των: Τριπλ Έιτς, Σον Μάικλς, Κρις Τζέρικο, Τζεφ Χάρντι και Τζον Σίνα. Το 2007 έβγαλε τον Σον Μάικλς εκτός δράσης για περίοδο έξι μηνών. Επίσης έβγαλε οριστικά εκτός δράσης τον Ρομπ Βαν Νταμ, καθώς και για να γίνει Πρωταθλητής WWE, τον τότε πρωταθλητή Τζον Σίνα. Ο Όρτον έχει επίσης νικήσει δυο παραδοσιακούς αγώνες Survivor Series με νικητή μόνο τον εαυτό του και έναν αγώνα Survivor Series το 2008, στον οποίο δεν ήταν ο μόνος νικητής, αλλά μαζί με τον Κόντι Ρόουντς. Την 1η Ιουνίου του 2008 τραυματίστηκε στον ώμο, στο One Night Stand ενάντια στον Τριπλ Έιτς για δεύτερη φορά στην καριέρα του, βγαίνοντας εκτός δράσης έως και τα τέλη του 2008. Τότε άρχισε τους τσακωμούς με τον Σι Εμ Πανκ τον οποίο εξευτέλισε πολλές φορές και με τον Μπατίστα, ο οποίος δεν δέχθηκε να συμμαχήσει μαζί του. Τις πρώτες μέρες επιστροφής του, φορούσε έναν επίδεσμο στον δεξιό του ώμο.
Η επιτυχημένη ομάδα Λέγκασι (2008-2010)
thumb|left|Ο Όρτον το 2008 Από το 2008 ο Όρτον ξεκίνησε να ηγείται της ομάδας Λέγκασι, που την αποτελούσαν οι Κόντι Ρόουντς και Τεντ Ντιμπιάσι. Στην περίοδο αυτή, ο Όρτον κατέκτησε 3 παγκόσμια πρωταθλήματα, έναν αγώνα Royal Rumble, ενώ οι Ρόουντς και Ντιμπιάσι κέρδισαν δύο φορές τους ομαδικούς τίτλους. Εκείνη τη περίοδο, η Λέγκασι ήρθε σε κόντρα με τον πρωταθλητή Βαρέων Βαρών, Σι Εμ Πανκ, τον οποίο και τραυμάτισε.
Με την είσοδο του 2009, ο Όρτον υποδυόταν τον βίαιο και ψυχολογικά ασταθή παλαιστή. Έπειτα, νίκησε στον αγώνα 30 παλαιστών, το Royal Rumble και εισέπραξε αγώνα τίτλου στη WrestleMania 25. Τον Φεβρουάριο, ο Όρτον κλώτσησε στο κεφάλι τον πρόεδρο Βινς Μακμάν και έκανε διάφορες επιθέσεις στη Στέφανι και τον Σέιν Μακμάν. Λόγω αυτών των ενεργειών, ο Όρτον δέχθηκε επίθεση απο τον Τριπλ Έιτς, ο οποίος είναι μέλος της οικογένειας Μακμάν. Σύντομα, άρχισε μια μεγάλη κόντρα μεταξύ των Όρτον-Τριπλ Έιτς, που διήρκεσε για αρκετό καιρό. Στη WrestleMania 25, ο Όρτον διεκδίκησε ανεπιτυχώς το Πρωτάθλημα WWE κόντρα στον Τριπλ Έιτς, τον οποίο κέρδισε ενα μήνα αργότερα για να κερδίσει τον τίτλο.Έπειτα, ο Όρτον άρχισε κόντρα και με έναν φίλο του Τριπλ Έιτς, τον Μπατίστα. Εντωμεταξύ, οι Ρόουντς & Ντιμπιάσι βοηθούσαν τον Όρτον στις επιθέσεις που έκανε. Αργότερα, ο Όρτον επικεντρώθηκε στον Μπατίστα, απο τον οποίο και έχασε. Μετά την ήττα, η Λέγκασι επιτέθηκε στον Μπατίστα και τον τραυμάτισε. Με το τίτλο WWE υπό τη κατοχή του, ο Όρτον νίκησε τον Τριπλ Έιτς σε διάφορες περιπτώσεις. Στο δεύτερο εξάμηνο του 2009, ο Όρτον είχε κόντρα με τον Τζον Σίνα. Η Λέγκασι άρχισε να περνάει κρίση και οι τρεις τους ξεκίνησαν να έχουν μια κόντρα μεταξύ τους από τις αρχές του 2010, που οδηγήθηκε στην WrestleMania, σε έναν αγώνα τριών ατόμων. Εκεί, οι Ρόουντς και Ντιμπιάσι, συμμάχησαν ώστε να διαλύσουν τον Όρτον, ο οποίος τελικά νίκησε και έβαλε τέλος στην ομάδα οριστικά.
Διάφορες αντιπαλότητες και τίτλοι (2010-2011)
To 2011 άρχισε τις κόντρες με τον Κρίστιαν για το Παγκόσμιο Πρωτάθλημα Βαρέων Βαρών. Σε ενα επεισόδιο του WWE SmackDown, ο Ράντυ κέρδισε τον Κρίστιαν και έγινε πρωταθλητής. Ωστόσο στο Over the Limit έγινε ένας επαναληπτικός αγώνας για το Παγκόσμιο Πρωτάθλημα Βαρέων Βαρών οπού ο Ράντυ κέρδισε. Στο επόμενο PPV, που ήταν το Capitol Punishment, ο Ράντυ νίκησε ξανά. Στο MiTB σε έναν αγώνα όπου ο Ράντυ κινδύνευε να χάσει το τίτλο αν αποκλειστεί απο τον διαιτητή, τελικά έχασε καθώς χτύπησε τον Κρίστιαν στα γεννητικά όργανα αφού πιο πριν ο Κρίστιαν τον έφτυσε. Στο SummerSlam σε έναν αγώνα No Holds Barred (δηλαδή χωρίς κανόνες) ο Ράντυ κέρδισε πάλι τον τίτλο, αφού έκανε ένα RKO πάνω στα σκαλιά. Το Σεπτέμβριο, έχασε τον τίτλο στο Night of Champions κόντρα στον ογκώδη Μαρκ Χένρι και στο Hell in a Cell έχασε ξανά.
Στη συνέχεια, άρχισε κόντρα με τον Κόντι Ρόουντς και αργότερα με τον Γουέιντ Μπάρετ. Από τον πρώτο τραυματίστηκε στα τέλη του Δεκέμβρη και έμεινε περίπου ένα μήνα εκτός.
Κόντρες και Money in the Bank (2012-2013)
Πρώτη του εμφάνιση το 2012 ήταν στις 27 Ιανουαρίου όταν επιτέθηκε στον Μπάρετ και την επόμενη εβδομάδα σε αγώνα μεταξύ τους, ο Όρτον νίκησε, βάζοντας τέλος στην διαμάχη τους. Τον Μάρτιο άρχισε μια μικρή κόντρα με τον Κέιν, που οδηγήθηκε στη WrestleMania 28, με νικητή τον Κέιν. Σε μια ρεβάνς ένα μήνα μετά, στο Extreme Rules, ο Ράντυ νίκησε τελειώνοντας την κόντρα τους. Στο Over the Limit, ο Ράντυ διεκδίκησε το Παγκόσμιο Πρωτάθλημα Βαρέων Βαρών, ενάντια στον Κρις Τζέρικο, Αλμπέρτο Ντελ Ρίο και τον πρωταθλητή Σέιμους, αλλά ο τελευταίος κράτησε τον τίτλο.
Παγκόσμιο Πρωτάθλημα Βαρέων Βαρών WWE (2013-)
Στο SummerSlam στον αγώνα μεταξύ των Τζον Σίνα και Ντάνιελ Μπράιαν, ο τελευταίος αναδείχθηκε Πρωταθλητής WWE όμως ο διαιτητής Τριπλ Έιτς τον χτύπησε, δίνοντας την ευκαιρία στον Όρτον να "εξαργυρώσει" το συμβόλαιο και να γίνει ο νέος Πρωταθλητής WWE. Στη συνέχεια ο Όρτον έγινε "κακός" αφού στέρησε τον τίτλο απο τον Μπράιαν και έγινε ο ευνοούμενος πρωταθλητής του Τριπλ Έιτς και της οικογένειας Μακμάν. Τον Σεπτέμβριο στο Night of Champions ο Όρτον έχασε τον τίτλο απο τον Ντάνιελ Μπράιαν. Τον επόμενο μήνα στο WWE Battleground, ο Όρτον αντιμετώπισε τον Μπράιαν για τον τίτλο, όμως μια παρέμβαση του Μπιγκ Σόου σταμάτησε τον αγώνα. Στο Hell in a Cell, με τη βοήθεια του ειδικού διαιτητή Σον Μάικλς, ο Όρτον νίκησε τον Μπράιαν και κατέκτησε το Πρωτάθλημα WWE. Έπειτα άρχισε κόντρα με τον Μπιγκ Σόου, τον οποίο και νίκησε τον Νοέμβριο στο Survivor Series για να διατηρήσει τον τίτλο του.
Η επόμενη κόντρα του Όρτον ήταν με τον Παγκόσμιο Πρωταθλητή Βαρέων Βαρών, Τζον Σίνα. Ο Τριπλ Έιτς ανακοίνωσε πως οι δύο πρωταθλητές θα έρθουν αντιμέτωποι στο TLC σε ομώνυμο αγώνα, με έπαθλο τα πρωταθλήματα τους τα οποία ενοποιήθηκαν. Ο Όρτον κατάφερε να νικήσει τον Σίνα και να γίνει ο Παγκόσμιος Πρωταθλητής Βαρέων Βαρών WWE. Η κόντρα του με τον Σίνα συνεχίστηκε στο Royal Rumble του 2014, με τον Όρτον να νικά λόγω εξωτερικής επέμβασης. Τον Φεβρουάριο στο Elimination Chamber, σε έναν ομώνυμο αγώνα ο Όρτον διατήρησε το πρωτάθλημα του, απέναντι στους Τζον Σίνα, Ντάνιελ Μπράιαν, Κρίστιαν, Σέιμους και Σεζάρο. Στη WrestleMania 30 ο Όρτον ήρθε αντιμέτωπος με τους Μπατίστα και Ντάνιελ Μπράιαν, χάνοντας τον τίτλο απο τον τελευταίο. Έπειτα συμμετείχε ξανά στην Evolution, η οποία αποτελείται από τον Μπατίστα, τον Τριπλ Έιτς και τον ίδιο και δημιούργησαν μια νέα κόντρα με την Shield. Στο Extreme Rules η Shield νίκησε, όπως και στο Payback. Έπειτα, διεκδίκησε το Παγκόσμιο Πρωτάθλημα WWE στο Money in the Bank και στο Battleground χωρίς επιτυχία. Στη συνέχεια ο Όρτον άρχισε μια κόντρα με τον Ρόμαν Ρέινς, απο τον οποίο και έχασε τον Αύγουστο στο SummerSlam.
Στις 31 Μαρτίου 2015, ο Ράντυ Όρτον αντιμετώπισε τον Σεθ Ρόλινς στη Wrestlemania 31 (με τον οποίο είχε ξεκινήσει κόντρα), τον οποίο και νίκησε.
Τελειωτικές Κινήσεις
thumb|250px|right|Ο Όρτον εκτελεί το headlock backbreaker.
Παραπομπές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Πάολα Νικολέσκο
Βιογραφικά στοιχεία
Η Πάολα γεννήθηκε στην Αθήνα το 1916, ως δεύτερο τέκνο, μετά την αδερφή της Μαρία, του Δημητρίου και της Αικατερίνης Σπηλιωτοπούλου. Η οικογένειά της μετοίκησε σύντομα στον Βόλο, όπου η Πάολα αργότερα φοίτησε στο ωδείο της πόλης. Εκεί την ανακάλυψε ο διευθυντής του Ωδείου Αθηνών ως εξαιρετικό ταλέντο και την έφερε στην Αθήνα, καλύπτοντας τα έξοδα των σπουδών της στο Ωδείο μέχρι την αποφοίτησή της ως αριστούχου.
Η πρώτη της εμφάνιση ήταν στη «Μάντρα» του Αττίκ το 1930, μόλις στα 14 της. Το 1931 πρωτοεμφανίστηκε σε οπερέτα, στο έργο «Τσιν-Τσι-Λα» (ιταλ. «Cin-Ci-Là») του Κάρλο Λομπάρντο με τον θίασο Παρασκευά Οικονόμου. Αργότερα σχημάτισε δικό της θίασο, με τον οποίο έδωσε επιτυχημένες παραστάσεις στην Αθήνα, αλλά και σε άλλες πόλεις και γειτονικές χώρες, ενώ μεταπολεμικά περιόδευσε και στην Αγγλία, τη Γαλλία και για μία δεκαετία στις ΗΠΑ.
Η Πάολα συνεργάστηκε μεταξύ άλλων με τον συνθέτη και στιχουργό Χρήστο Χαιρόπουλο, του οποίου αποτέλεσε την μούσα έμπνευσης. Μάλιστα αυτός της έγραψε αφιερωματικά το τραγούδι "Πάολα", το οποίο στη συνέχεια η ίδια πρωτοερμήνευσε.
25ος μεσημβρινός ανατολικά
μικρογραφία|Ο 25ος μεσημβρινός ανατολικά χωρίζει το μεγαλύτερο μέρος των ανατολικών συνόρων της [[Λιβύης με την Αίγυπτο και το Σουδάν]] Ο 25ος μεσημβρινός ανατολικά του Γκρίνουιτς είναι γραμμή του γεωγραφικού μήκους που εκτείνεται από το Βόρειο Πόλο στον Αρκτικό Ωκεανό, την Ευρώπη, την Αφρική, τον Ινδικό Ωκεανό, το Νότιο Ωκεανό και την Ανταρκτική στο Νότιο Πόλο.
Ο 25ος μεσημβρινός ανατολικά σχηματίζει ένα μεγάλο κύκλο με τον 155ο μεσημβρινό δυτικά.
Το μεγαλύτερο μέρος των συνόρων Λιβύης-Αιγύπτου χωρίζεται από τον μεσημβρινό, όπως και μεγάλο μέρος των συνόρων Λιβύης-Σουδάν.
Από πόλο σε Πόλο
Ξεκινώντας από το Βόρειο Πόλο με κατεύθυνση νότια προς τον Νότιο Πόλο, ο 25ος μεσημβρινός ανατολικά περνάει από: ! scope="col" width="125" | Συντεταγμένες ! scope="col" | Χώρα, έδαφος ή θάλασσα ! scope="col" | Σημειώσεις ! scope="row" style="background-image: initial; background-position: initial; background-size: initial; background-repeat: initial; background-attachment: initial; background-origin: initial; background-clip: initial;" |Αρκτικός Ωκεανός ! scope="row" | 🇳🇴 ! scope="row" style="background:#b0e0e6;" | Θάλασσα Μπάρεντς ! scope="row" | 🇳🇴 ! scope="row" style="background:#b0e0e6;" | Θάλασσα Μπάρεντς ! scope="row" | 🇳🇴 ! scope="row" | 🇫🇮 ! scope="row" style="background:#b0e0e6;" | Βαλτική θάλασσα ! scope="row" | 🇫🇮 ! scope="row" style="background:#b0e0e6;" | Bαλτική θάλασσα ! scope="row" | 🇫🇮 ! scope="row" style="background:#b0e0e6;" | Βαλτική Θάλασσα ! scope="row" | 🇪🇪 ! scope="row" style="background:#b0e0e6;" | Βαλτική θάλασσα ! scope="row" | 🇪🇪 ! scope="row" | 🇱🇻 ! scope="row" | 🇱🇹 ! scope="row" | 🇧🇾 ! scope="row" | 🇺🇦 Περιφέρεια Λβιβ — περνάει ανατολικά του Ζολοτσίβ Περιφέρεια Τερνοπίλ — περνάει λίγο ανατολικά του Μπερεζάνι Περιφέρεια Ιβάνο-Φρανκίβσκ — περνάει από την Κολομία Περιφέρεια Τσερνίβτσι ! scope="row" | 🇷🇴 ! scope="row" | 🇧🇬 ! scope="row" | 🇬🇷 ! scope="row" style="background:#b0e0e6;" | Μεσόγειος θάλασσα ! scope="row" | 🇬🇷 ! scope="row" style="background:#b0e0e6;" | Μεσόγειος θάλασσα ! scope="row" | 🇬🇷 ! scope="row" style="background:#b0e0e6;" | Μεσόγειος θάλασσα ! scope="row" | 🇬🇷 ! scope="row" style="background:#b0e0e6;" | Μεσόγειος θάλασσα ! scope="row" | 🇬🇷 ! scope="row" style="background:#b0e0e6;" | Μεσόγειος θάλασσα περνάει μεταξύ της Φολέγανδρου και της Σίκινου, 🇬🇷 ! scope="row" style="background:#b0e0e6;" | Μεσόγειος θάλασσα ! scope="row" | 🇬🇷 ! scope="row" style="background:#b0e0e6;" | Μεσόγειος θάλασσα ! scope="row" | 🇱🇾 ! scope="row" | 🇪🇬 ! scope="row" | 🇱🇾 ! scope="row" | 🇪🇬 ! scope="row" | σύνορα🇱🇾 / 🇪🇬 ! scope="row" | σύνορα🇱🇾 / 🇸🇩 ! scope="row" | 🇸🇩 ! scope="row" | 🇸🇸 ! scope="row" | 🇨🇫 ! scope="row" | 🇨🇩 ! scope="row" | 🇿🇲 ! scope="row" | 🇳🇦 ! scope="row" | 🇧🇼 ! scope="row" | 🇿🇦 Βόρειο Ακρωτήριο - για περίπου 8 χιλιόμετρα Βορειοδυτικά Βόρειο Ακρωτήριο - για περίπου 8 χιλιόμετρα Ελεύθερο Κράτος Βόρειο Ακρωτήριο Ανατολικό Ακρωτήριο ! scope="row" style="background:#b0e0e6;" | Ινδικός Ωκεανός ! scope="row" style="background:#b0e0e6;" | Νότιος Ωκεανός ! scope="row" | Ανταρκτική
Δείτε επίσης
Κατηγορία:Χαρτογραφία
Ψευδείς ειδήσεις
Τα ψευδονέα ή ψευδείς ειδήσεις ή πλαστές ειδήσεις ή κατασκευασμένες ειδήσεις (γνωστά και ως fake news), είναι ένα είδος κίτρινου τύπου ή προπαγάνδας που γίνεται με σκόπιμη παραπληροφόρηση ή με φάρσες που διαδίδονται με παραδοσιακά μέσα μαζικής ενημέρωσης ή με τα μέσα κοινωνικής δικτύωσης. Η διασπορά ψευδών ειδήσεων προκαλείται συχνά από δημοσιογράφους που πληρώνουν πηγές πληροφοριών, μια αμφιλεγόμενη πρακτική που ονομάζεται πληρωμένη δημοσιογραφία. Οι ειδήσεις τελικά συχνά αναστέλλονται ως παραπληροφόρηση, αλλά περιστασιακά καταφέρνουν να φθάσουν μέχρι τα παραδοσιακά μέσα μαζικής ενημέρωσης.
Τα ψευδονέα γράφονται και δημοσιεύονται συνήθως με σκοπό να παραπλανήσουν, προκειμένου να βλάψουν έναν οργανισμό, ένα νομικό ή φυσικό πρόσωπο, ή και για οικονομικά ή πολιτικά οφέλη, συχνά χρησιμοποιώντας τίτλους με εντυπωσιασμό, ή εξ ολοκλήρου κατασκευασμένους για την αύξηση της αναγνωσιμότητας.
Η σημασία των ψεύτικων ειδήσεων έχει αυξηθεί στον σύγχρονο πολιτικό βίο. Για τα μέσα μαζικής ενημέρωσης, η δυνατότητα προσέλκυσης επισκεπτών στους ιστοτόπους τους είναι απαραίτητη για τη δημιουργία εσόδων από διαφημίσεις μέσω διαδικτύου. Εάν δημοσιεύσουν μια ιστορία με ψευδές περιεχόμενο θα προσελκύσουν χρήστες, προς όφελος των διαφημιζομένων και θα βελτιώσουν τις αξιολογήσεις. Η εύκολη πρόσβαση στα έσοδα από διαφημίσεις μέσω διαδικτύου, η αυξημένη πολιτική πόλωση και η δημοτικότητα των μέσων κοινωνικής δικτύωσης, κυρίως το Facebook News Feed, έχουν εμπλακεί στη διάδοση ψευδών ειδήσεων που ανταγωνίζονται με νόμιμες ειδήσεις. Εχθρικοί κρατικοί παράγοντες έχουν επίσης εμπλακεί στη δημιουργία και διάδοση ψευδονέων, ιδίως κατά τη διάρκεια των εκλογών.
Τα ψευδονέα υπονομεύουν τη σοβαρή κάλυψη των μέσων ενημέρωσης και δυσκολεύουν τους δημοσιογράφους να καλύπτουν σημαντικές ειδήσεις. Μια ανάλυση από την BuzzFeed διαπίστωσε ότι τα 20 κορυφαία ψευδονέα σχετικά με τις προεδρικές εκλογές στις ΗΠΑ το 2016 και διαδόθηκαν περισσότερο στο Facebook από τις 20 κορυφαίες ιστορίες εκλογών από 19 μεγάλα μέσα μαζικής ενημέρωσης. Οι ανώνυμες ιστοσελίδες που φιλοξενούν ψευδονέα και στερούνται γνωστούς εκδότες έχουν επίσης επικριθεί, επειδή δυσχεραίνουν ακόμα περισσότερο τη δίωξη για τη δυσφήμηση.
Ο όρος χρησιμοποιείται επίσης μερικές φορές για να θέσει σε αμφισβήτηση νόμιμες ειδήσεις που εκφράζουν μία αντίθετη πολιτική άποψη. Ο Ντόναλντ Τραμπ κατά τη διάρκεια και μετά την προεκλογική του εκστρατεία και την εκλογή του, διάπλασε τον όρο ψευδονέα «fake news» με αυτή την έννοια όταν τον χρησιμοποίησε για να περιγράψει την αρνητική κάλυψη του ιδίου. Εν μέρει, ως αποτέλεσμα της χρήσης του όρου από τον Τραμπ, ο όρος έχει εξεταστεί ολοένα και περισσότερο και τον Οκτώβριο του 2018 η Βρετανική κυβέρνηση αποφάσισε ότι δεν θα χρησιμοποιεί πλέον τον όρο επειδή είναι ένας "κακώς καθορισμένος και παραπλανητικός όρος που συγκρίνει μια ετερόκλητη κατηγορία ψευδών πληροφοριών, από αυθεντικό σφάλμα έως ξένες παρεμβάσεις στις δημοκρατικές διαδικασίες".
Πηγές
Κατηγορία:Διαδίκτυο
Συνασπισμός των Μπλε Σκύλων
Ο Συνασπισμός των Μπλε Σκύλων (αγγλ. Blue Dog Coalition), κοινώς Blue Dogs ή Blue Dog Democrats, είναι μια ομάδα Κογκρεσιακών Αντιπροσώπων των Ηνωμένων Πολιτειών από το Δημοκρατικό Κόμμα οι οποίοι αυτοπροσδιορίζονται ως μετριοπαθείς και συντηρητικοί.
Δημιουργήθηκε το 1995 κατά το 104ο Κογκρέσο για να δώσει στα πιο συντηρητικά μέλη του Δημοκρατικού Κόμματος μια ενωμένη φωνή μετά την απώλεια της πλειοψηφίας στο Κογκρέσο στις εκλογές του Κογκρέσου των ΗΠΑ του1994. Τα μέλη του Blue Dog Coalition επί του παρόντος ελέγχουν 27 έδρες στο 116ο Κογκρέσο.
Ιστορία
Ιδρυτικά μέλη ήταν ο Γκλεν Μπρόουντερ και ο Μπαντ Κρέιμερ της Αλαμπάμα· η Μπλανς Λάμπερτ Λίνκολν του Αρκάνσας· ο Γκάρυ Κόντιτ της Καλιφόρνια· ο Νέιθαν Ντιλ της Τζόρτζια· ο Ουίλλιαμ Λιπίνσκι του Ιλινόι· ο Σκόττυ Μπέσλερ του Κεντάκι· ο Μπίλλυ Τόζιν και ο Τζίμμυ Χέις της Λουιζιάνα· ο Κολλίν Πίτερσον και ο Ντέιβιντ Μιντζ της Μινεσότα· ο Μάικ Πάρκερ και ο Τζιν Τέιλορ του Μισισίπι· ο Πατ Ντάννερ του Μιζούρι· ο Μπιλ Μπρούστερ της Οκλαχόμα· ο Τζον Τάννερτου Τενεσσί· ο Τσαρλς Στένχολμ, ο Πιτ Γκέρεν και ο Γκρεγκ Λάφλιν του Τέξας, ο Ραλφ Χολ και ο Μπιλ Όρτον της Γιούτα· και ο Λ.Φ. Πέιν και ο Όουεν Πίκεττης Βιρτζίνια. Οι Κόντιτ και Ντιλ ήταν συμπρόεδροι. Ο Μπρόουντερ ήταν επικεφαλής της δύναμης ομάδας της ομάδας για τον προϋπολογισμό.
Ο όρος "Blue Dog Democrat" αποδίδεται στον Δημοκρατικό Αντιπρόσωπο του Τέξας Πιτ Γκέρεν (ο οποίος αργότερα έγινε μέλος της κυβέρνηση Μπους). Ο Γκέρεν είχε την γνώμη ότι τα μέλη είχαν "choked blue" από "εξτρεμιστές" Δημοκρατικούς από την αριστερά. Σχετίζεται με τον πολιτικό όρο "Yellow Dog Democrat," μια αναφορά στους νότιους Δημοκρατικούς που λεγόταν ότι ήταν τόσο πιστοί που θα ψήφιζαν ακόμα και έναν κίτρινο σκύλο (yellow dog) αν είχε τον τίτλο του Δημοκρατικού. Ο όρος είναι επίσης αναφορά στους πίνακες "Blue Dog" του Cajun καλλιτέχνη Τζορτζ Ροντρίγκ του Λαφαγιέτ, Λουιζιάνα, καθώς τα αρχικά μέλη του συνασπισμού συχνά συανντώνταν στα γραφεία των Αντιπροσώπων της Λουιζιάνα Μπίλλυ Τόζιν και Τζίμμυ Χέις, οι οποίοι αμφότεροι αργότερα έγιναν μέλη του Ρεπουμπλικανικού Κόμματος· αμφότεροι είχαν πίνακες του Ροντρίγκ στους τοίχους τους. Μια επιπλέον εξήγηση για τον όρο που παραθέτουν τα μέλη είναι "όταν οι σκύλοι δεν επιτρέπεται να μπουν στο σπίτι, μένουν εκτός στο κρύο και γίνονται μπλε," μια αναφορά στην πεποίθηση των Blue Dogs οτι είχαν αφεθεί εκτός ενός κόμματος που είχαν μεταστραφεί προς την πολιτική αριστερά.
Αν και τα μέλη του δεν είναι αποκλειστικά Νότιοι, μερικοί  θεωρούν τους Blue Dogs πολιτικούς διαδόχους του πλέον διαλυμένου συνασπισμού Νότιων Δημοκρατικών γνωστού ως Boll Weevils, ο οποίος είχε κρίσιμο ρόλο στις αρχές της δεκαετίας του 1980 υποστηρίζοντας το σχέδιο περικοπής φόρων του Προέδρου Ρόναλντ Ρέιγκαν. Οι Boll Weevils, με την σειρά τους, μπορούν να θεωρηθούν απόγονοι των Dixiecrats και των Δημοκρατικών των "δικαιωμάτων των πολιτειών" της περιόδου από την δεκαετία του 1940 μέχρι την δεκαετία του 1960.
Ο συνασπισμός ήταν αξιοσημείωτα επιτυχής σε μια ειδική εκλογή του Φεβρουαρίου 2004 στο Κεντάκι για να πληρωθεί μια κενή έδρα στη Βουλή των Αντιπροσώπων. Επέτυχαν επίσης στις εκλογές του Νοεμβρίου 2004, όταν τρεις από τις πέντε αναμετρήσεις στις οποίες Δημοκρατικοί κέρδισαν Ρεπουμπλικανούς κερδήθηκαν από Blue Dogs.
Το 2005, τα μέλη του Blue Dog Coalition ψήφισαν 32 προς 4 υπέρ ενός νομοσχεδίου για τον περιορισμό πρόσβασης στην προστασία από πτώχευση (S 256).
110o Κογκρέσο
Το 2006, ο υποψήφιοι των Blue Dog όπως ο Τζέισον Άλτμαϊρ, ο Χιθ Σούλερ και ο Μπραντ Έλσγουορθ εκλέχθηκαν σε περιφέρειες με συντηρητικές τάσεις, τερματίζοντας πολλά έτη Ρεπουμπλικανικής κυριαρχίας σε αυτές τις περιοχές.
Το 2007, 15 Μέλη του συνασπισμού αρνήθηκαν να συνεισφέρουν κομματικά τέλη στην Democratic Congressional Campaign Committee.
Εξωτερικοί σύνδεσμοι
Κατηγορία:Πολιτικά κόμματα των Ηνωμένων Πολιτειών Αμερικής Κατηγορία:Συντηρητικά κόμματα
Καμπίντα
Η Καμπίντα (Cabinda), ή αλλιώς Τσιούα, είναι πόλη και δήμος που στην ομώνυμη επαρχία, ένα εξκλάβιο της Ανγκόλας. Η κυριαρχία της Ανγκόλας επί της Καμπίντα αμφισβητείται από την αποσχιστική Δημοκρατία της Καμπίντα. Η πόλη της Καμπίντα είχε πληθυσμό 550.000 και ο δήμος πληθυσμό 624.646 κατοίκους, στην απογραφή του 2014. Οι κάτοικοι της πόλης είναι γνωστοί ως Cabindas ή Fiotes. Η Καμπίντα, λόγω της εγγύτητάς της σε πλούσια αποθέματα πετρελαίου, χρησιμεύει ως ένα από τα κύρια πετρελαϊκά λιμάνια της Ανγκόλας.
Ιστορία
Η πόλη ιδρύθηκε από τους Πορτογάλους το 1883 μετά την υπογραφή της Συνθήκης του Σιμουλαμπούκο, την περίοδο της Διάσκεψης του Βερολίνου.
Υπάρχουν σημαντικά υπεράκτια αποθέματα πετρελαίου στην περιοχή.
Γεωγραφία
Η Καμπίντα βρίσκεται στην ακτή του Ατλαντικού Ωκεανού στα νότια της επαρχίας Καμπίντα στη δεξιά όχθη του ποταμού Μπέλε. Απέχει 56 χλμ. βόρεια της Μοάντα (Κονγκό), 70 χλμ. βόρεια των εκβολών του ποταμού Κονγκό και 137 χλμ. νότια από το Πουάντ-Νουάρ (Δημοκρατία του Κονγκό).
Διαμερίσματα
Η πόλη της Καμπίντα χωρίζεται σε τρία διαμερίσματα ή comuna:
Πολιτισμός
Ο πληθυσμός της πόλης έχει έναν ιδιαίτερο πολιτισμό από τον τρόπο ενδυμασίας και τη διατροφή μέχρι τις παραδοσιακές τελετές, ειδικά το Chicumbe και τις τελετές του Bakamas do Tchizo, ένα παραδοσιακό τελετουργικό που επιτρέπει την αλληλεπίδραση μεταξύ των ζωντανών και των αποκρυφιστικών πνευμάτων των θεών και των προγόνων, διασφαλίζοντας έτσι τη συμφιλίωση μεταξύ των νεκρών και των ζωντανών.
Γλώσσα
Η Ιμπίντα, μια γλώσσα Μπαντού, είναι η κύρια γλώσσα τόσο της πόλης όσο και της επαρχίας της Καμπίντα. Τα Πορτογαλικά, η επίσημη γλώσσα της Ανγκόλας, ομιλείται επίσης, αν και ως επί το πλείστον σε διοικητικό ρόλο. Δεδομένου ότι η Καμπίντα αποικίστηκε σχετικά αργότερα (τέλη του 19ου αιώνα) από την Πορτογαλία σε σύγκριση με το μεγαλύτερο μέρος της Ανγκόλας, τα Πορτογαλικά δεν είναι τόσο ευρέως ομιλούμενα, αν και οι ομιλητές τους αυξάνονται γρήγορα σε αριθμό.
Εξωτερικοί σύνδεσμοι
Κατηγορία:Πόλεις της Ανγκόλας
Ντόμπρουτζα Ντόμπριτς
Η Ντομπρούζχα Ντόμπριτς είναι μια βουλγαρική ποδοσφαιρική ομάδα από την πόλη Ντόμπριτς. Έδρα της ομάδας είναι το στάδιο Druzhba χωρητικότητας 12500 θέσεων. Χρώματα της ομάδας είναι το πράσινο και το κίτρινο. Η ομάδα πήρε το όνομα της από την επαρχία Δοβρουτσά. Αγωνίζεται στην Bulgarian B Professional Football Group, το δεύτερο επίπεδο πρωταθλήματος της χώρας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1916 Κατηγορία:Ποδοσφαιρικές ομάδες Βουλγαρίας Κατηγορία:Ντόμπριτς
Τριμεθυλοσιλάνιο
Το τριμεθυλοσιλάνιο ή διμεθυλοσιλυλομεθάνιο ή μεθυλο-2-σιλαβουτάνιο είναι ένα αλκυλοσιλάνιο. Από τις παραπάνω ονομασίες:
Με βάση το χημικό τύπο του, C2H8Si, έχει τα ακόλουθα τέσσερα (4) ισομερές θέσης:
Δομή
Η δομή του ομοιάζει γεωμετρικά με αυτήν του μεθυλοπροπανίου. Ωστόσο οι δεσμοί C-Si και Si-H είναι πολωμένοι κατά την έννοια Cδ--Siδ+ και Siδ+-Hδ-, αντίστοιχα, γιατί το πυρίτιο έχει μικρότερη ηλεκτραρνητικότητα (1,90 κατά Paouling) και από τον άνθρακα (2,55 κατά Paouling) και από το υδρογόνο (2,20 κατά Paouling).
Με οργανομαγνησιακή ένωση
Με επίδραση μεθυλομαγνησιοϊωδίδιου (CH3MgI) σε σιλυλινοτριχλωρίδιο (SiHCl3) παράγεται τριμεθυλοσιλάνιο :
Με μεθυλολίθιο και σιλυλινοτριχλωρίδιο
Με επίδραση μεθυλολιθίου (CH3Li) σε σιλυλινοτριχλωρίδιο (SiHCl3) παράγεται τριμεθυλοσιλάνιο :
Χημική συμπεριφορά και παράγωγα
Το τριμεθυλοσιλάνιο έχει ισχυρές αναγωγικές ιδιότητες, καθώς συνδυάζει τη συμπεριφορά καρβιδίου με εκείνη υδριδίου.
Διμεθυλοσιλανόλη
1. Με επίδραση νερού (H2O) σε τριμεθυλοσιλάνιο παράγεται υδρογόνο και τριμεθυλοσιλανόλη
2. Με επίδραση αλκοόλης (ROH) σε τριμεθυλοσιλάνιο παράγεται το αντίστοιχο στην αλκοόλη αλκάνιο (RH) και τριμεθυλοσιλανόλη
Αλκοξυτριμεθυλοσιλάνιο
Με επίδραση αιθέρα (ROR) σε τριμεθυλοσιλάνιο παράγεται το αντίστοιχο στον αιθέρα αλκάνιο (RH) και αλκοξυτριμεθυλοσιλάνιο [(CH3)3SiOR]
Αλκινυλοτριμεθυλοσιλάνιο
Με επίδραση αλκινίων (RC ≡ CH) σε τριμεθυλοσιλάνιο παράγεται υδρογόνο και αλκινυλοτριμεθυλοσιλάνιο [(CH3)3SiC ≡ CR]
Καρβαλκοξυτριμεθυλοσιλάνιο
Με επίδραση εστέρα (RCOOR) σε τριμεθυλοσιλάνιο παράγεται το αντίστοιχο στον εστέρα αλκάνιο (RH) και καρβαλκοξυτριμεθυλοσιλάνιο [(CH3)3SiOOCR, εστέρας της τριμεθυλοσιλανόλης]
Τριμεθυλοσιλανονιτρίλιο
Με επίδραση νιτριλίων (RCN) σε τριμεθυλοσιλάνιο παράγεται το αντίστοιχο στο νιτρίλιο αλκάνιο (RH) και τριμεθυλοσιλανονιτρίλιο
Αλκυλοτριμεθυλοσιλάνιο
Με επίδραση οργανομεταλλικών ενώσεων (π.χ RNa) σε τριμεθυλοσιλάνιο παράγεται το αντίστοιχο υδρίδιο (π.χ. NaH) και αλκυλοτριμεθυλοσιλάνιο [(CH3)3SiR]
Τριμεθυλοσιλανοθειόλη
Με επίδραση θειόλης (RSH) σε τριμεθυλοσιλάνιο παράγεται το αντίστοιχο στη θειόλη αλκάνιο (RH) και τριμεθυλοσιλανοθειόλη
Αλκυλοθειοτριμεθυλοσιλάνιο
Με επίδραση θειαιθέρα (RSR) σε τριμεθυλοσιλάνιο παράγεται το αντίστοιχο στο θειαιθέρα αλκάνιο (RH) και αλκυλοθειοτριμεθυλοσιλάνιο [(CH3)2SiHSR]
Τριμεθυλοσιλιλαλογονίδιο
Με επίδραση αλκυλαλογονίδιου (RX) σε τριμεθυλοσιλάνιο παράγεται το αντίστοιχο αλκάνιο (RH) και τριμεθυλοσιλυλοχλωρίδιο [(CH3)2SiHΧ]
Τριμεθυλοσιλαναμίνες
1. Με επίδραση αμμωνίας (NH3) σε τριμεθυλοσιλάνιο παράγεται υδρογόνο και τριμεθυλοσιλαναμίνη:
2. Με επίδραση πρωτοταγούς αμίνης (RNH2) σε τριμεθυλοσιλάνιο παράγεται υδρογόνο και Ν-αλκυλοτριμεθυλοσιλαναμίνη [(CH3<sub32 )SiNHR]:
3. Με επίδραση δευτεροταγούς αμίνης (R2NH) σε τριμεθυλοσιλάνιο παράγεται υδρογόνο και Ν,N-διαλκυλοτριμεθυλοσιλαναμίνη [(CH3)3SiNR2]:
Παρεμβολή μεθυλενίου
Με επίδραση μεθυλενίου ([:CH2]) σε τριμεθυλοσιλάνιο παράγονται αιθυλοδιμεθυλοσιλάνιου [CH3CH2SiH(CH3)2] και τετραμεθυλοσιλάνιου [(CH3)4Si] :
Μαίρη Χάμιλτον του Άμπερκορν
Βιογραφία
Γεννήθηκε στις 23 Ιουλίου 1848, και ήταν κόρη του Ριχάρδου Κάρζον-Χάου, 1ου Κόμη Χάου και της δεύτερης συζύγου του Άννας Γκορ.
Στις 7 Ιανουαρίου 1869 παντρεύτηκε τον Ιάκωβο Χάμιλτον, Μαρκήσιο του Χάμιλτον στην Εκκλησία του Αγίου Γεωργίου στο Λονδίνο. Μαζί απέκτησαν εννέα παιδιά:
Η Νταϊάνα, Πριγκίπισσα της Ουαλίας, ήταν τρισέγγονη της Δούκισσας, μέσω της εγγονής της Σίνθια Σπένσερ, Κόμισσα Σπένσερ.
Πέθανε στις 10 Μάϊου 1929 σε ηλικία 80 ετών.
Παραπομπές
Κατηγορία:Βρετανοί ευγενείς Κατηγορία:Βρετανίδες δούκισσες
Αργύριος Καραμπατάκης
Ο Αργύριος Καραμπατάκης ήταν οπλαρχηγός της Ελληνικής Επανάστασης του 1821 από τον Κοπανό Ημαθίας.
Βιογραφικά στοιχεία
Ο Αργύριος Καραμπατάκης γεννήθηκε στα τέλη του 19ου αιώνα στον Κοπανό Ημαθίας. Το 1822 μαζί με τον συντοπίτη του, οπλαρχηγό Τσέρνο Πέτρη, περιόδευσαν στα χωριά του κάμπου της Ημαθίας, προκειμένου να στρατολογήσουν άνδρες για την επανάσταση της Νάουσας. Συγκεκριμένα, στο σώμα του κατατάχθηκαν άνδρες από τα χωριά Κοπανός, Χαρίεσσα (Κάτω Κοπανός), Άγιος Γεώργιος (Γιάντσιστα), Αγγελοχώρι (Βέστιστα) και Ζερβοχώρι. Κατά το ξέσπασμα της επανάστασης στη Νάουσα, το Μάρτιο του 1822, επικεφαλής σώματος, συνεργάστηκε με τα σώματα των Τσέρνο Πέτρη και Καραμήτσου (από τη Βλάστη Εορδαίας) με αποστολή τη φύλαξη της πλαγιάς της Γάστρας, από τις πηγές έως το ύψος της Καραγίδας. Απόγονός του (πιθανόν δισέγγοννος) ήταν ο Μακεδονομάχος Δημήτριος (Μήτσης) Καραμπατάκης που διατέλεσε μεταξύ άλλων, εφοροεπίτροπος των Ελληνικών σχολείων της περιοχής του Κοπανού.
Αναφορές
Κατηγορία:Οπλαρχηγοί του 1821
Βερολίνο, η Συμφωνία μιας Μεγαλούπολης
Το Βερολίνο, η Συμφωνία μιας Μεγαλούπολης, (γερμ. Berlin: Die Sinfonie der Großstadt) είναι ασπρόμαυρη γερμανική πειραματική βωβή κινηματογραφική ταινία σε σκηνοθεσία του Βάλτερ Ρούτμαν (Walther Ruttmann) (1927). Πρόκειται για φημισμένο έργο ιστορικής σημασίας και ορόσημου στην ιστορία του κινηματογράφου.
Περιεχόμενο
Η ταινία είναι ένα ταξιδιωτικό ντοκιμαντέρ στο Βερολίνο του μεσοπολέμου. Ξεκινάει με σκηνές της σιδηροδρομικής ατμομηχανής περνώντας μέσα από λιβάδια και γραφικά προάστια φτάνοντας στον σιδηροδρομικό σταθμό στο κέντρο της πόλης. Συνεχίζει με πλάνα μέσα στην πόλη, στους πολυσύχναστους δρόμους. Είναι πρωινή ώρα και ο κόσμος ξεκινάει για να πάει στην δουλειά. Ο ρυθμός της πόλης σφύζει όλο και πιο γρήγορα. Η κάμερα μπαίνει μέσα σε μια φάμπρικα, όπου οι μηχανές ήδη σφυρηλατούν με γρήγορο ρυθμό. Το ρολόι χτυπάει 12. Είναι μεσημέρι. Ο ρυθμός της πόλης με μιας σταματάει για λίγο και κάνει ένα μικρό διάλειμμα για ξαναξεκινήσει με γρήγορο ρυθμό από το απόγευμα μέχρι το βράδυ. Το έργο τελειώνει με απογευματινές σκηνές αναψυχής στα παρκάκια και τις λίμνες, μέχρι που το τραίνο και πάλι ξεκινάει και μας παίρνει για να μας πάει και πάλι έξω από την πόλη.
Εξωτερικοί σύνδεσμοι
Κατηγορία:Ταινίες του 1927 Κατηγορία:Γερμανικές ταινίες Κατηγορία:Βερολίνο Κατηγορία:Βωβές ταινίες Κατηγορία:Γερμανόφωνες ταινίες Κατηγορία:Γερμανικές ασπρόμαυρες ταινίες
Αναζητώντας τον κύριο Γκούντμπαρ (ταινία)
Το Αναζητώντας τον κύριο Γκούντμπαρ (Looking for Mr. Goodbar) είναι δραματική αστυνομική ταινία αμερικανικής παραγωγής του 1977, σε σενάριο και σκηνοθεσία του Ρίτσαρντ Μπρουκς, βασισμένη στο ομότιτλο μυθιστόρημα της Τζούντιθ Ρόσνερ που εκδόθηκε το 1975 και το οποίο εμπνεύστηκε από τη δολοφονία της δασκάλας της Νέας Υόρκης Ρόουζαν Κουίν το 1973. Πρωταγωνιστούν οι Ντάιαν Κίτον, Τιούσντεϊ Γουέλντ, Γουίλιαμ Άθερτον, Ρίτσαρντ Γκιρ και Τομ Μπέρεντζερ.
Η ταινία σημείωσε εμπορική επιτυχία, κερδίζοντας 22,5 εκατομμύρια δολάρια, και απέσπασε δύο υποψηφιότητες για τα βραβεία Όσκαρ : Α' Γυναικείου Ρόλου για την Γουέλντ και Καλύτερης Φωτογραφίας για τον Γουίλιαμ Α. Φρέικερ.
Πλοκή
Η Τερέζα Νταν μια νεαρή δασκάλα στη Νέα Υόρκη, βιώνει τη σεξουαλική της αφύπνιση ενώ ψάχνει για ενθουσιασμό έξω από τη διατεταγμένη ζωή της. Ενώ στο κολέγιο, ζει με τους καταπιεστικούς Πολωνο-Ιρλανδούς Καθολικούς γονείς της, υποφέρει από σοβαρά προβλήματα με την εικόνα του σώματος της μετά από μια παιδική εγχείρηση για σκολίωση που άφησε μια μεγάλη ουλή στην πλάτη της.
Η Τερέζα αργότερα ανακαλύπτει ότι η σκολίωση της είναι κληρονομική και ότι η θεία της είχε την ίδια πάθηση και αυτοκτόνησε. Ως αποτέλεσμα, η Τερέζα είναι απρόθυμη να κάνει δικά της παιδιά.
Εν τω μεταξύ, η όμορφη «τέλεια» μεγαλύτερη αδερφή της Τερέζα, Κάθριν, έχει εγκαταλείψει τον σύζυγό της και έχει ξεκινήσει έναν άγριο τρόπο ζωής που περιλαμβάνει διάφορα περιστατικά όπως μια κρυφή άμβλωση, την χρήση ναρκωτικών και έναν βραχύβιο γάμο με έναν Εβραίο. Η Τερέζα βρίσκει την πρώτη της αγάπη και χάνει την παρθενιά της με τον πολύ μεγαλύτερο και παντρεμένο καθηγητή πανεπιστημίου Μάρτιν. Τερματίζει τη σχέση τους λίγο πριν την αποφοίτησή της, αφήνοντας την Τερέζα να νιώθει αχρησιμοποίητη και γεμάτη μοναξιά.
Η Τερέζα πιάνει δουλειά διδάσκοντας κωφά παιδιά και αποδεικνύεται μια προικισμένη και φροντισμένη δασκάλα. Με την ενθάρρυνση της Κάθριν, μετακομίζει σε ένα διαμέρισμα στο κτίριο της Κάθριν. Συχνάζει σε ένα μπαρ το βράδυ όπου συναντά τον Τόνι, έναν γοητευτικό αλλά ματαιόδοξο Ιταλοαμερικανό. Καταλήγει να πάει με τον Τόνυ στο διαμέρισμά της, να παίρνει μαζί του κοκαΐνη και να κοιμάται μαζί του. Ο Τόνι φεύγει βιαστικά και της δίνει ένα χάπι Quaalude για να αντιμετωπίσει την κοκαΐνη. Αυτό την κάνει να κοιμάται υπερβολικά και φτάνει πολύ αργά στη δουλειά την επόμενη μέρα, εξοργίζοντας τον εργοδότη και τους μαθητές της. Στη συνέχεια, ο Τόνι εξαφανίζεται για μεγάλο χρονικό διάστημα.
Μέσω της δουλειάς της, η Τερέζα γνωρίζει επίσης και βγαίνει ραντεβού με έναν Ιρλανδοαμερικανό υπάλληλο κοινωνικής πρόνοιας, τον Τζέιμς. Οι γονείς της εγκρίνουν την σχέση της με τον Τζέιμς, βλέποντάς τον ως πιθανό σύζυγο για την Τερέζα. Ωστόσο, το ζευγάρι δεν κάνει σεξ γιατί ο Τζέιμς θέλει μια παραδοσιακή ερωτοτροπία και μια μονογαμική σχέση. Η Τερέζα θεωρεί ότι αυτό καταπνίγει την ελευθερία της. Αν και ο Τζέιμς αρχικά φαίνεται καλός, με τον καιρό φαίνεται να γίνεται χειριστικος και ασεβής προς την Τερέζα. Επιπλέον, δείχνει σημάδια ότι είναι εξίσου εγωιστής με τον Τόνι.
Εν τω μεταξύ, η Τερέζα αρχίζει να βγαίνει σε πιο περιθωριακά μέρη και να κάνει σεξ με εντελώς αγνώστους, συχνά με μεγαλύτερους άντρες. Ο Τόνι τελικά επιστρέφει και συμπεριφέρεται σαν να μην είχε συμβεί τίποτα. Εμφανίζεται στην Τερέζα ενώ αυτή είναι με άλλον άντρα και τον διώχνει. Ο Τόνυ γίνεται χειριστικός και καταχρηστικός και η Τερέζα ανακαλύπτει επίσης ότι είναι λάτρης του δρόμου. Χωρίζει με τον Τόνι, αλλά εκείνος την καταδιώκει και την παρενοχλεί, τόσο στο σπίτι όσο και στο χώρο εργασίας της. Αφού φαντάζεται τι θα μπορούσε να συμβεί αν ο Τόνι την παρέδιδε στην αστυνομία ως εκδίκηση, η Τερέζα μαζεύει όλα τα ναρκωτικά στο διαμέρισμά της και τα πετάει στην τουαλέτα.
Γυρίσματα
Για τις σεξουαλικές σκηνές, ο Ρίτσαρντ Μπρουκς απαγορευσε την είσοδο στο πλατό σε όλους εκτός από το βασικό συνεργείο. Η Νταϊάν Κίτον είχε ακόμα δυσκολίες την πρώτη φορά που της ζητήθηκε να εμφανιστεί γυμνή. Όταν άκουσε τον Μπρουκς να παίζει έναν δίσκο του Μπαχ κατά τη διάρκεια του γεύματος, ρώτησε αν μπορούσε να παίξει τον δίσκο κατά τη διάρκεια της σκηνής της. Η Νταϊάν είναι τόσο ντροπαλή, είπε αργότερα ο Μπρουκς. ''Θα μπορούσε να κάνει γυμνή σκηνή μόνο αν έπαιζε μουσική. Δεν μπορούσε να παίξει μπροστά σε έναν άντρα. Νομίζω ότι ο Μπαχ θα ήταν ευχαριστημένος''.
Εισπράξεις
Το "Αναζητώντας τον κύριο Γκούντμπαρ" είχε εισπράξεις $1.540.635 από 110 κινηματογραφικές αίθουσες το Σαββατοκύριακο της πρώτης προβολής της. Το Variety κατέταξε την ταινία στο νούμερο ένα στο αμερικανικό box office για την εβδομάδα με βάση το δείγμα 20-22 πόλεων, ωστόσο, το Star Wars κέρδισε περισσότερα για το Σαββατοκύριακο. Μετά από 16 ημέρες, η ταινία επεκτάθηκε σε 169 κινηματογραφικές αίθουσες και μετά από 26 ημέρες κυκλοφορίας είχε εισπράξει $8.128.345 και είχε περάσει άλλες δύο εβδομάδες στην κορυφή του αμερικανικού box office.
Κριτικές
Η ταινία άνοιξε σε μικτές κριτικές, αλλά σταθερό box office. Πολλοί κριτικοί επαίνεσαν την ερμηνεία της Νταϊάν Κίτον. Στο Rotten Tomatoes η ταινία έχει βαθμολογία 61% με βάση 31 κριτικές. Η συναίνεση του ιστότοπου αναφέρει: Η Νταϊάν Κίτον δίνει μια απολύτως ατρόμητη ερμηνεία σε ένα σεξουαλικό θρίλερ του οποίου το τέλος θα αφήσει το κοινό να τρέμει. Στο Metacritic η ταινία έχει βαθμολογία 64 στα 100, με βάση 9 κριτικές, υποδεικνύοντας "γενικά ευνοϊκές κριτικές".
Εξωτερικοί σύνδεσμοι
Κατηγορία:Ταινίες του 1977 Κατηγορία:Αγγλόφωνες ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές ταινίες Κατηγορία:Ταινίες παραγωγής Paramount Pictures Κατηγορία:Αμερικανικές αστυνομικές δραματικές ταινίες Κατηγορία:Ταινίες τοποθετημένες στην Νέα Υόρκη (πολιτεία) Κατηγορία:Ταινίες τοποθετημένες στο Σικάγο Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Σικάγο Κατηγορία:Βιασμός σε ταινίες Κατηγορία:Ταινίες βασισμένες σε πραγματικά γεγονότα
Δεσμός σ
thumb|right|250px|Δεσμός σ μεταξύ δύο ατόμων: Εντοπισμός της ηλεκτρονιακής πυκνότητας thumb|right|150px|1s + 1s σ* [[αντιδεσμικό μοριακό τροχιακό στο μόριο του (δι)υδρογόνου (Η2) με δεσμικό διάγραμμα]]